מפרט אחיד לפריט 3.6 ב'

**פסדים** ובכלל אלה חלקי בעלי חיים ופרשיהם; בצו זה "פסדים" - כמשמעותו בתקנות מחלות בעלי חיים (פסדים), התשמ"א-1981 (להלן - תקנות הפסדים):

עיבודם

**הערה: על פי התוספת לצו רישוי עסקים, המשרד להגנת הסביבה הינו נותן אישור בפריט זה, הפטור מכתיבת מפרט אחיד**

**תוכן עניינים**

**פרק 1 - הגדרות כלליות..........................................................................................3**

**פרק 2 - תנאים רוחביים.........................................................................................4**

**פרק 3 - משרד החקלאות ופיתוח הכפר......................................................................6**

**פרק 4 - הרשות הארצית לכבאות והצלה (תצהיר).......................................................12**

**פרק 5 - הרשות הארצית לכבאות והצלה...................................................................14**

**פרק 1 - הגדרות כלליות**

* 1. **בעל מקצוע מוסמך**

מי ששר הפנים הסמיכו לעניין סעיף 6ב לחוק רישוי עסקים (להלן – החוק), והוא אחד מאלה:

* + 1. מהנדס רישוי כמשמעותו בחוק המהנדסים והאדריכלים, התשי"ח-195 (להלן – חוק המהנדסים), הרשום במדור הנדסה אזרחית, ואדריכל רישוי כמשמעותו בחוק המהנדסים הרשום במדור לארכיטקטורה.
    2. במבנה פשוט, כהגדרתו בתוספת הראשונה לתקנות המהנדסים והאדריכלים (רישוי וייחוד פעולות), התשכ"ז-1967 (להלן - תקנות ייחוד פעולות):

1. מהנדס או אדריכל רשום בפנקס המהנדסים והאדריכלים במדור להנדסה אזרחית או ארכיטקטורה.
2. הנדסאי כמשמעותו בתוספת הראשונה לתקנות ייחוד פעולות.
   1. **בעל עסק**

לרבות בעל רישיון העסק, מבקש הרישיון, המחזיק בעסק או האדם שבהשגחתו, בפיקוחו או בניהולו פועל העסק.

* 1. **גורם מוסמך ארצי**

כל אחד מאלה, לפי העניין:

* + 1. ראש רשות הרישוי שבתחומה נמצא העסק, או עובד בכיר אחר מקרב עובדיה שהוא הסמיך לעניין זה.
    2. המנהל הכללי של המשרד נותן האישור, או עובד בכיר אחר מקרב עובדי משרדו שהוא הסמיך לעניין זה.
    3. נציב כבאות והצלה, או קצין כבאות והצלה בכיר אחר שהוא הסמיך לעניין זה.
    4. המפקח הכללי של משטרת ישראל, או קצין משטרה בכיר אחר שהוא הסמיך לעניין זה.
  1. **הוראות לצד המפרט האחיד**

מסמכים ותנאים כאמור בסעיף 7ג2(ג) לחוק, שנקבעו בחיקוק, הנדרשים מבעל עסק לפי החוק, לרבות לפי סעיפים 6ב, 6ג ו-8 עד 11ב לחוק, ואולם אין באי-פרסומם כדי לפטור מן הדרישה להגישם או למלאם.

* 1. **החוק**

חוק רישוי עסקים, התשכ"ח-1968.

* 1. **התקנות**

תקנות רישוי עסקים (הוראות כלליות), התשס"א-2000.

* 1. **מפרט, מפרט אחיד**

מפרט, לפי סעיף 7ג1 לחוק, המאחד את התנאים לרישיון, הנדרשים מטעמם של נותני האישור לפי סעיף 7 לחוק, והמסמכים הנדרשים על-פי סעיף 6ד לחוק מעסק מהסוג האמור בתחילת המפרט והוראות לצד המפרט האחיד, המופיעות במפרט.

* 1. **נותן אישור**

השר להגנת הסביבה, השר לביטחון הפנים, שר הכלכלה, שר החקלאות ופיתוח הכפר או שר הבריאות, או מי שהם הסמיכו לתת אישור, לעניין עסק שקביעתו כטעון רישוי נעשתה בהתייעצות עמם, לשם הבטחת המטרות כאמור בסעיף 1 לחוק.

* 1. **צו רישוי עסקים**

צו רישוי עסקים (עסקים טעוני רישוי), התשע"ג-2013.

* 1. **רישיון**

רישיון עסק, היתר זמני או היתר מזורז.

* 1. **רשות הרישוי**
     1. בתחום רשות מקומית - ראש הרשות המקומית או מי שהוא הסמיכו לכך.
     2. מחוץ לתחומה של רשות מקומית - מי ששר הפנים הסמיכו לכך.
  2. **שינוי בעלות**

כל שינוי בזהות הבעלים הרשומים ברישיון העסק, לרבות הוספת בעל או גריעתו, וכן העברת שליטה בתאגיד כמשמעותה בחוק ניירות ערך, התשכ"ח-1968.

**פרק 2 - תנאים רוחביים**

***הוראות לצד המפרט האחיד***

* 1. אין באמור במפרט זה כדי לפטור את מבקש הרישיון מהגשת בקשה, ומקבלת אישורים מתאימים לפי החוק ולפי כל דין. מפרט זה אינו מהווה רישיון. המנהל עסק ללא רישיון עובר על החוק, ויהא צפוי לעונשים הקבועים בחוק.
  2. אין באמור במפרט זה כדי לפטור בעל עסק מקיום דרישות כל דין החל עליו, אף אם הוראות הדין אינן מופיעות במפרט.
  3. אם קיימים בעסק סוגי עסקים נוספים החייבים ברישוי לפי צו רישוי עסקים (עסקים טעוני רישוי), התשע"ג-2013. יחולו עליהם התנאים המסוימים לעסקים מסוגם, בין שהם מפורטים במפרט האחיד ובין שאינם מפורטים בו, והאמור בתנאים אלה לא יגרע מהם.
  4. לבקשה לרישיון יצורפו, לאחר שנחתמו בידי בעל מקצוע מוסמך: תרשים סביבה, מפה מצבית ותכנית עסק, כמפורט בתקנות 12 – 15 לתקנות. בנוסף, יצורפו לבקשה מסמכים המפורטים במפרט זה, אם ניתן להגישם בעת הגשת הבקשה.
  5. לעסק שפעילותו דורשת היתר לשימוש חורג, לפי חוק התכנון והבנייה, התשכ"ה-1965, לא יינתן רישיון לתקופה ארוכה מתוקפו של ההיתר.
  6. רישיון יוצג בעסק במקום נראה לעין.
  7. נותן אישור או רשות הרישוי רשאים להוסיף תנאים ברישיון לפי סעיף 7 לחוק.
  8. המבקש רישיון, או בעל רישיון, רשאי להגיש השגה על תנאי או מסמך שנדרש ממנו במפרט זה, למעט תנאי או מסמך שנקבע בחיקוק. את ההשגה יש להגיש לגורם מוסמך ארצי בהתאם לטופס 9 המופיע בתקנות רישוי עסקים (הוראות כלליות), תשס"א – 2000.
  9. לגורם המוסמך לדון בהשגות מטעם נותן האישור, לפי טופס ההשגה, בתוך 30 ימים מיום קבלת הדרישה לפי המפרט האחיד. הנחיות לגבי אופן הגשת ההשגה מפורטות באתר. עותק של ההשגה יש להגיש לרשות הרישוי. עבור כל השגה יש לשלם אגרה בסך 323 ₪ (סכום המתעדכן מעת לעת). יודגש כי הגשת השגה אינה מתלה את תוקפה של החלטה, כל עוד לא החליט אחרת הגורם שהוגשה לו ההשגה.
  10. **ביטול רישיון או פקיעתו**
      1. לא יהיה תוקף לרישיון עסק או להיתר זמני אם חלו שינויים מהרשום בו או במסמכים המצורפים לו לגבי סוג העסק, לרבות מבניו, שטחו, הבעלות בו, מיקומו וסוג העיסוק.
      2. רישיון עסק יבוטל אם נעשו שינויים בעסק בהשוואה לתרשים הסביבה, המפה המצבית או תכנית העסק, לאחר שניתנה לבעל הרישיון הזדמנות להשמיע את טענותיו.
      3. היתר זמני יפקע בנסיבות האמורות בסעיף 2.10.2.
      4. רשות הרישוי רשאית לבטל רישיון מטעמים אחרים, לאחר התייעצות עם נותן אישור המופקד על קיום מטרה מן המטרות האמורות בסעיף 1(א) לחוק, שאי קיומה משמש עילה לביטול, ולאחר שניתנה לבעל הרישיון הזדמנות להשמיע את טענותיו.
      5. במקרה של יסוד סביר להניח שנעברה בעסק או לגביו עבירה לפי סעיף 14 לחוק (עיסוק ללא רישיון, הפרת תנאי מתנאי הרישיון או הפרה של תקנות הנוגעות לעניין), ניתן להוציא לעסק צו הפסקה מנהלי לפי סעיף 20 לחוק.
  11. הוראות במפרט האחיד: בעל עסק ידווח לנותן האישור על כל שינוי בעסק, העלול להשפיע על העמידה בתנאי הרישיון, שלושה חודשים מראש לפחות, ויפעל לפי הנחיות נותן האישור.
  12. **תחילה**

תנאים שנקבעו לעסק במפרט זה יחולו לגביו בהתאם לקבוע בהודעה שפורסמה לעניין זה בילקוט הפרסומים ברשומות ביום 20.10.15.

**פרק 3 - משרד החקלאות ופיתוח הכפר**

|  |  |
| --- | --- |
| היתר שניתן לאחראי להפעלת מתקן לחיסול פסדים או מפעל פסדים מאת המנהל לפי תקנות הפסדים | היתר הפעלה |
| [פקודת מחלות בעלי חיים [נוסח חדש], התשמ"ה-1985](file:///G:\%D7%97%D7%A7%D7%9C%D7%90%D7%95%D7%AA\%D7%9E%D7%A4%D7%A8%D7%98%D7%99%D7%9D%20%D7%A8%D7%99%D7%A9%D7%95%D7%99%20%D7%A2%D7%A1%D7%A7%D7%99%D7%9D%20%D7%9C%D7%9E%D7%99%D7%9B%D7%9C%20-%20%D7%90%D7%95%D7%A8%D7%99%D7%94\%D7%9E%D7%A4%D7%A8%D7%98%D7%99%D7%9D%20%D7%90%D7%95%D7%A8%D7%99%D7%94\%D7%9E%D7%A4%D7%A8%D7%98%D7%99%D7%9D%20%D7%A9%D7%94%D7%A1%D7%AA%D7%99%D7%99%D7%9E%D7%95%20-%20%D7%A7%D7%91%D7%95%D7%A6%D7%AA%20%D7%90%D7%95%D7%A8%D7%99%D7%94%20-%20%D7%A0%D7%A9%D7%9C%D7%97%20%D7%9C%D7%99%D7%95%D7%A2%D7%9E%D7%A9\%D7%91%D7%99%D7%AA%20%D7%9E%D7%98%D7%91%D7%97%D7%99%D7%99%D7%9D%20%D7%A4%D7%A8%D7%99%D7%98%203.1%20-%20%D7%93%27%27%D7%A8%20%D7%9E%D7%95%D7%97%D7%9E%D7%93\%D7%AA%D7%A7%D7%A0%D7%95%D7%AA%20%D7%95%D7%A4%D7%A7%D7%95%D7%93%D7%95%D7%AA%20%D7%91%D7%99%D7%AA%20%D7%9E%D7%98%D7%91%D7%97%D7%99%D7%99%D7%9D\%D7%AA%D7%A7%D7%A0%D7%95%D7%AA%20%D7%9E%D7%97%D7%9C%D7%95%D7%AA%20%D7%91%D7%A2%D7%9C%D7%99%20%D7%97%D7%99%D7%99%D7%9D%20%D7%A0%D7%95%D7%A1%D7%97%20%D7%97%D7%93%D7%A9%201985.doc) | הפקודה |
| חומר או תערובת של חומרים שמקורם מפסדים, המיועדים לשמש רכיב במזון לבעלי חיים | חומרי גלם לייצור מזון לבעלי חיים |
| השמדת פסדים בבעירה | כילוי |
| טבעי, ממחלה, לרבות משחיטה | מוות |
| מחלה מן המפורטות בתוספת השנייה לפקודה וכל מחלה מדבקת או תורשתית של בעל חיים העלולה לפגוע במשק החי או בבני אדם | מחלה |
| מנהל השירותים הווטרינריים במשרד החקלאות, או רופא וטרינר עובד משרד החקלאות ופיתוח הכפר שהסמיך בכתב | המנהל |
| בעל העסק או מי שמונה לנהל את העסק | מנהל העסק |
| עסק לעיבוד והפקת מוצרים מפסדים | מפעל פסדים |
| שמונה לפי הפקודה | מפקח |
| עסק לכילוי פסדים או השמדתם בכל שיטה אחרת שהתיר המנהל | מתקן לחיסול פסדים |
| גוויות בעלי חיים או תוצרתם שלא נועדו למאכל אדם | פסדים |
| כל טיפול שנעשה בפסדים לשם הפקת מוצרים מהם, לרבות הפרדה, ריסוק, ייבוש, המלחה, טיפול כימי או תרמי ומיחזור | עיבוד |
| מתקן לחיסול פסדים או מפעל פסדים | עסק |
| שמונה לפי הפקודה | רופא וטרינר ממשלתי |
| רופא וטרינר עובד רשות מקומית או עובד של גוף אחר הממלא תפקידים ציבוריים על פי דין, שהמנהל אישר שישמש אחראי לביצוע פיקוח וטרינרי בעסק | רופא וטרינר מפקח |
| רכב מנועי ו/או גרור המיועד להובלת פסדים שאושר ע"י המנהל לפי תקנות מחלות בעלי חיים (הסדרת תנועת בעלי חיים בישראל), תשמ"ב-1982 | רכב הובלה ייעודי |
| עירייה, מועצה מקומית, מועצה אזורית או איגוד ערים | רשות מקומית |
| תכנית הכוללת מיפוי ביצוע ורישום פעילות ניטור, לרבות תכנית לסקר מצב אוכלוסיית העופות והמזיקים בשטח העסק לאורך השנה, וכן פעולות הדברה ולרבות תיעודן על ידי מדביר מוסמך מורשה בהתאם לדרישות [תקנות רישוי עסקים (הדברת מזיקים), התשל"ה-1975](http://www.moag.gov.il/NR/rdonlyres/E916F1FE-AD26-4B10-9CE0-C74FD808D65B/0/takanot_rishuy_asakim_mezikim.pdf), המופיע ברשימת המדבירים של המשרד להגנת הסביבה והינו בעל היתר הדברה ייעודי לפעולה הנדרשת | תכנית ניטור והדברה  למכרסמים, מעופפים  ושאר מזיקים |
| תקנות מחלות בעלי חיים (פסדים), התשמ"א-1981 | תקנות הפסדים |

* 1. ​**תנאים מוקדמים**​
     1. לא יוקם עסק אלא לאחר שהמנהל אישר את התכנית והמפרטים שהוגשו לגביו   וכן שהמקום המיועד להקמתו של העסק מתאים לייעודו ונתן לו היתר הקמה  
        בהתאם לייעודו לפי תקנות הפסדים. לשם כך יוגשו המסמכים הבאים:

1. תכנית לניתוח סיכונים שתתייחס אל עמידה ואי חריגה מכושר הקליטה שלגביו התבקש האישור.
2. התכנית תתייחס ליכולת הנעקבות והיכולת לזהות מקור כל גוויה או פסדים, שמירת תיעוד המזהה את מקור הפסדים.
3. פרשה טכנית (תכנית אדריכלית וסניטרית), לרבות תרשים זרימה אשר תכלול:
4. תרשים סביבה בקנה מידה 1:2500 ותרשים מגרש בקנה מידה 1:250 ויצוינו בה גבולות השטחים המיועדים לעסק, אחסון, טיפול בפסולת, בריכות אגירת מים, תחנות שאיבת שפכים, שירותים סניטריים.
5. תכנית בקנה מידה 1:100 בה יצוינו תנוחה וחתך העסק, ממדו, ייעוד כל חלל,  סימון קבועות סניטריות, סימון ייעוד תאי ההטמנה  לרבות פסולת שמקורה מן החי ונפחם, פירוט כושר קליטה.
   * 1. בעל העסק לא יפעיל העסק אלא לאחר שהמנהל בדק את מתקניו, אישר כי נבנה בהתאם לתנאי היתר ההקמה ונתן לו היתר הפעלה.
     2. בעל העסק לא יפעילו ללא פיקוח של רופא וטרינר מפקח, שאושר בידי המנהל ובהתאם לתנאים שקבע המנהל בהיתר ההפעלה.
     3. לבקשה לרישיון עסק יצורפו לה כל אלה:
6. היתר הקמה והיתר הפעלה מאת המנהל.
7. תכנית לניתוח סיכונים התואמת את כושר קליטת הפסדים שאישר המנהל אשר תתייחס ליכולת הזיהוי והמעקב אחר מקור הפסדים, לרבות שמירת תיעוד.
   * 1. לבקשה לחידוש רישיון העסק יצרף בעל העסק הצהרה כי לא נערכו שינויים במבנה העסק או בתהליכי העבודה  בו, ממועד הגשת הבקשה הקודמת לרישיון או חידושו. במידה ונערכו שינויים - על בעל העסק לפרט השינויים שנערכו ולשלוח מסמכים מעודכנים לצורך בחינה ואישור.
   1. **כללי**
      1. **תשתיות**
8. כל שינוי בייעוד מבנה העסק או בשטח הסמוך לו מחייב אישור מראש מאת המנהל.
9. בעל העסק ימלא אחר הוראות המנהל בכל הנוגע לתיקונים הדרושים במבנה ובמתקני העסק  לשם הפעלתו התקינה.
10. העסק יהיה מוקף גדר היקפית אטומה ותקינה, יצוקה בחלקה התחתון. הגדר תהא בגובה של 2 מטר לפחות, עם שער כניסה ראשי לרכב ושער ליציאת חירום. הגידור יהיה מסביב לכל שטחו של העסק ומתקני העזר, בהתאם לתכנית שאישר המנהל.
11. על הגדר המקיפה את העסק יותקנו שלטי אזהרה בולטים לעין בהם תירשם האזהרה: "אין כניסה" בעברית, ערבית ואנגלית.
12. בכניסה לעסק, במקום בולט לעין, יותקן שלט מחומר קשיח, עמיד לתנאי מזג האוויר ובמידות של לפחות 90X120 ס"מ, שבו יופיעו באופן ברור וקריא הפרטים הבאים:
13. שם העסק.
14. שם המפעיל האחראי (כולל כתובת ומספר טלפון).
15. שם הרשות המפקחת.
16. שעות העבודה.
17. פרוט סוגי הפסדים המותרים לקליטה בעסק.
18. בשטח העסק יוקם מתקן לשטיפת רכבי הובלה ייעודיים. רצפת המתקן תהיה אטומה ובנויה באופן שימנע גלישת תשטיפים לסביבה ותכלול מערכת לניקוז מי השטיפה אל מערכת הטיפול בתשטיפים .
19. בשטח העסק יותקנו תשתיות ואמצעים למניעת משיכה והמצאות עופות, חיות בר ומזיקים.
20. כניסת כלי רכב לעסק ויציאתם תעשה דרך מעבר בבריכה ייעודית לחיטוי גלגלי כלי הרכב.​
21. הרצפה בכל השטחים התפעוליים בעסק תהיה בנויה מחומר שיאפשר לשטפו ולנקותו בקלות. הרצפה תהיה שלמה, ללא פגמים וסדקים, חלקה ולא מחוספסת.
22. כל תשטיפי העסק ינוקזו למערכת  איסוף, באמצעות תעלות או צינורות אטומים ויוזרמו למערכת הביוב של הרשות המקומית או למקום אחר מאושר לפי כל דין.
23. השטחים התפעוליים בעסק יופרדו פיזית מיתר שטחי העסק על ידי קו הגבהה מבטון או על ידי תעלת ניקוז מרושתת לאיסוף נוזלים.
24. בעסק יהיו שירותים סניטריים לעובדים, נהגים ומבקרים. בעל העסק ידאג לאמצעים לשמירה על היגיינה בכל עת, לרבות כיורים ייעודיים לשטיפת ידיים, סבון, נייר לניגוב ידיים, פחי אשפה הניתנים לסגירה.
25. בעסק יהיו מלתחות סניטריות לעובדים. המלתחות יכילו שירותים, מקלחות, מקומות ‏אחסון ייעודיים לבגדי ‏העובדים ומקום להחלפת בגדי ונעלי עבודה.
26. בעסק יהיה ‏מתקן ייעודי לשטיפה וניקוי מגפי ‏עבודה.‏
27. אספקת המים לעמדות הסניטריות השונות בעסק תהיה באיכות מי שתיה ותכיל מים קרים וחמים.
28. בעל עסק לחיסול פסדים ידאג לתקינות מכולות הקירור לאחסון גוויות, ותקינות הטמפרטורה בהן, לרבות רישומה בכל עת, בהתאם לנהלים. נפח האחסון של המקרר יותאם לכושר קליטת הגוויות בעסק, למעט גוויות המיועדות לכילוי מיידי.
29. בעל העסק יעמיד לרשות הרופא הווטרינר המפקח משרד הכולל מחשב, מדפסת, אמצעי לתקשורת אלקטרונית (טלפון, פקס, אינטרנט), שולחן וארון בר נעילה עם מפתח, מקרר עם מקפיא לשמירת דגימות, ארוניות לאחסון תיקיות מסמכים וכל ציוד משרדי שיידרש לשם מילוי תפקידו.
    * 1. **ניקיון ותחזוקה**
30. לא תותר כניסת בעלי חיים לעסק.
31. בעל העסק יתחזק את העסק ומתקניו וידאג לניקיונם השוטף.
32. משטחים ואזורי עבודה בעסק יחוטאו בחומר חיטוי מאושר בסוף כל מקטע עבודה על מנת להבטיח מניעת העברת זיהום ו/או היווצרות מצע להתרבות מחוללי מחלות.
33. מכולות הקירור ותעלות הניקוז שסביבן בעסק לחיסול פסדים יעברו ניקוי וחיטוי בתום כל יום עבודה.
34. בעסק יהיו מכלים לאיסוף אשפה שאינה פסדים במספר מספיק. מכלי האשפה יהיו סגורים ומכוסים היטב באופן שימנע חדירת זבובים, חרקים ומכרסמים לתוכם. המכלים ירוקנו לפחות פעם ביום.
35. כיורים בשטח עבודה יהיו נקיים ולידם ימצאו:
36. סבון/אבקת סבון/מתקן לסבון נוזלי, דטרגנט או אבקת דטרגנט.
37. מגבות נייר ומיכל לאיסופן או מתקן לגלילי מגבות בד סובבות שאינו מאפשר שימוש חוזר.
38. העובדים בעסק ירחצו ידיהם בסבון או בחומר חיטוי מתאים בתחילת ובסוף כל הפסקה בשעת העבודה.
39. בעל העסק ידאג ליישום תכנית מאושרת ע"י המנהל לניטור והדברה של מכרסמים, מעופפים,  ושאר מזיקים העלולים לחדור אל העסק ולהוות מחוללי מחלות ו/או מפגע תברואי .
    * 1. **עובדים**
40. האחראי לעסק יעסיק עובדים במספר מספיק לאחזקתו ולהפעלתו התקינה של העסק ולאחר שקיבלו הדרכה מתאימה לעבודה בטיפול ובהכנת הפסדים והפעלת הציוד, הכלים והמכשירים לחיסול או לעיבוד הפסדים ובנושא שמירה על בריאות הציבור ומניעת הפצת מחלות בעלי חיים, בהתאם להוראות המנהל.
41. האחראי לעסק שהוא מפעל פסדים ימנה מבין עובדי העסק ממונה על בטיחות בעבודה, כמשמעותו בתקנות ארגון הפיקוח על העבודה (ממונים על הבטיחות), התשנ"ו-1996.
42. בעל העסק יבצע ניטור שוטף אחר הטיפול בפסדים ויוודא קיומם של תהליכי עבודה נאותים.
43. בעל העסק יספק לעובדים ביגוד וציוד מגן אישי המתאימים לעבודה עם פסדים, לפי סוגם, בהתאם להוראות המנהל.
44. בעל העסק יוודא כי העובדים ילבשו בגדי עבודה מתאימים ונקיים בכל שעות העבודה ויחבשו כפפות גומי לפני תחילת עבודה העלולה לערב מגע עם חומרים שמקורם מן החי.
45. בעל העסק יוודא כי העובדים יחבשו מסיכת הגנה ומשקפי מגן לפני תחילת עבודה העלולה לשלב מגע עם חומרים שמקורם מן החי.
46. בעל העסק יוודא כי קיים בעסק מנגנון נפרד לטיפול בציוד ובביגוד אשר נחשף לחומרים מסוכנים ו/או מחוללי מחלות.
47. כל העובדים בעסק לחיסול פסדים יחבשו כפפות גומי, מסיכת הגנה ומשקפי מגן לפני תחילת עבודה עם חומרים ביולוגיים ובעת פתיחת תנור הבערה או בעת פתיחת פתח ניקוז אפר בתנור הבערה.
    1. ​**דיווחים ואחזקת מידע**
       1. בעל העסק יעביר למנהל מדי חודש בחודשו דין וחשבון אודות חומרי הגלם הנכנסים לעסק.
       2. בעל עסק שהוא מפעל פסדים ינהל יומני מעקב בהם יתועדו כמויות חומרי הגלם שהתקבלו וכמויות התוצר המוגמר כנדרש בנוהל 6.6.0.
       3. בעל העסק יאגד בטופס אחיד נתוני כמויות חומר גלם ונתוני תוצר מוגמר חודשיים כנדרש בנוהל 6.6.0.
       4. בעל העסק לחיסול פסדים ינהל רישום של סיבת המוות של גוויות בעלי חיים שנקלטו בעסק וידווח על כך כנדרש ב[נהלים לפיקוח וטרינרי במכון לפינוי ולכילוי פסדים של בעלי חיים.](http://www.vetserv.moag.gov.il/NR/rdonlyres/A185726C-529C-4032-909C-BAB709376BC0/0/nohal_pinuy_kiluy_psadim.pdf)
       5. בעל העסק ינהל רישום של נהלי העבודה במפעל, לרבות תיעוד ביצועם ותיעוד דרכי הניטור המבוצע לשלמות תהליך ייצור המוצרים במפעל.
       6. בעל העסק יתעד וידווח, בע"פ ובכתב, לרופא הווטרינר המפקח, על כל חריגה בתחום ההגייני במשטחי העבודה והציוד הבאים במגע עם המוצר, וישמע להוראות הרופא הווטרינר המפקח.
       7. בעל עסק שהינו מפעל פסדים המייצר מוצרי מזון לבעלי חיים יתעד את הטיפולים למניעת זיהום המוצרים המוגמרים המיועדים למאכל בעלי חיים.
       8. בעל העסק בעל העסק ידווח לרופא הווטרינר המפקח על חריגות בעניין אטימות רכבי ההובלה הייעודיים המובילים את הפסדים למניעת זליגתם מהרכב בכל מהלך הנסיעה.
       9. בעל העסק יתעד בכתב מדי יום את פעולות הפיקוח על ניקוי וחיטוי כלי הרכב המובילים את הפסדים ויזין את הנתונים למערכת הממוחשבת של השירותים הווטרינריים במשרד החקלאות לאחר כל פריקת כלי הרכב.
       10. בעל העסק ידווח מיידית לרופא וטרינר ממשלתי על כל תקלה במערכת הקירור או באמצעי הכילוי.
       11. בעל העסק יתעד הדרכת עובדים חדשים וריענון עובדים ותיקים בנושא הטיפול בכילוי פסדים, ניקיון וחיטוי כלי רכב המובילים פסדים.
       12. בעל העסק יתקין בעסק מערכת דיווח אלקטרונית אל הלשכה הווטרינרית המחוזית ואל מטה השירותים הווטרינריים, כמפורט בנוהל נהלים לפיקוח וטרינרי במכון לפינוי ולכילוי פסדים של בעלי חיים.
       13. בעל העסק יתעד באופן רציף את תהליך קליטת הפסדים, לרבות תיעוד של מספר הרישוי של כלי הרכב, הנגרר, פרטי המוביל, תכולת הפסדיםומקורם.שמירת התיעוד תהא זמינה לבחינה למשך פרק זמן שלא יפחת משנה מתאריך התיעוד.
    2. **קליטת פסדים**
       1. בעל העסק לא יכניס לעסק פסדים, אלא אם הובלו באמצעות רכב הובלה ייעודי ולאחר אישורו של הרופא הווטרינר המפקח.
       2. בעל עסק שהוא מפעל פסדים לא יכניס פסדים לעסק אלא אם הגיעו במכולה אטומה ונקיה משיירי פסדים.
       3. בעל עסק יקבל לעסק אך ורק פסדים המלווים בתעודה ווטרינרית מקוונת או ידנית חתומה.
       4. בתום פריקת הפסדים, בעל העסק יוודא ניקיון וחיטוי של רכב ההובלה.
    3. **טיפול בגוויות בעסק לחיסול פסדים**
       1. גוויות ייפרקו על משטח ייעודי, בשטח התפעולי המיועד לטיפול בגוויות.
       2. בעל העסק יוודא כי לאחר פריקת הגוויות, רכב ההובלה הייעודי ינוקה ויעבור חיטוי בחומר המאושר על ידי השירותים הווטרינרים במשרד החקלאות ופיתוח הכפר.
       3. בעל העסק יוודא כי המשטח הייעודי עליו מונחות הגוויות לאחר פריקתן ולשם הטיפול בהן עבר ניקיון וחיטוי לאחר פריקה קודמת של גוויות במקום.
       4. גוויות לא תוחזקנה מחוץ למקרר, אלא אם הן מיועדות לכילוי מיידי.
       5. נפח המקרר בו יאוחסנו הגוויות, יותאם לכושר הקליטה של העסק לפי המשקל שניתן לקלוט ולכלות בעסק מדי יום.
       6. הטמפרטורה במקרר לא תעלה על 4 מעלות צלזיוס במקום המרוחק ביותר ממנגנון הקירור. המקרר צריך להיות תמיד נקי ובמצב תקין.
       7. בעל העסק לא יאפשר ביצוע פעולות בגוויות שאינן פעולות כילוי (כגון: נתיחה לאחר המוות), אלא באישור מפורש ובכתב מאת המנהל.
       8. בעל העסק יפנה את האפר המצטבר לאחר כילוי הגוויות במכולות סגורות, ויעבירו להטמנה באתר הטמנה מאושר ע"י המשרד להגנת הסביבה.
    4. **טיפול בפסדים במפעל פסדים**
       1. בעל העסק יבצע בדיקה ויזואלית של הפסדים בעת הפריקה וימנע כניסת פסדים שהטיפול בהם לא הותר ע"י המנהל.
       2. בעל העסק יפעל באופן מיידי לאיסופם של פסדים שכניסתם לעסק אסורה ויפעל באופן מיידי לאיסופם של פסדים האסורים לכניסה לעסק והחזרתם אל המקום ממנו הגיעו, או יפנה אותם אל אתר לטיפול/סילוק מתאים לסוגם, והמאושר לפי כל דין.
    5. **חומרי הדברה ניקוי וחיטוי**
       1. חומרי ההדברה, חומרי הניקוי וחומרי החיטוי המיועדים לשימוש בעסק יוחזקו באריזתם המקורית אשר מסומנים עליה סוג החומר, שמו וריכוזו.
       2. החומרים יאוחסנו במקום נעול המיועד למטרה זו בלבד בהתאם לתנאי היתר הרעלים שניתן ע"י המשרד להגנת הסביבה.
    6. **שונות**
       1. מנהל העסק יבצע את הוראות המנהל, לרבות הוראות שנקבעו בנהלים, בכל הקשור לפיקוח הווטרינרי במכון הכילוי וליישומו של מפרט זה.
       2. מנהל העסק יישמע להוראות המקצועיות הנמסרות על ידי הרופא הווטרינר המפקח במקום ולהוראות רופא וטרינר ממשלתי.

**פרק 4 - הרשות הארצית לכבאות והצלה**

**פסדים: עיבודם בגודל 500 מ"ר ועונה על תנאי מסלול "אישור על יסוד תצהיר" בהתאם לצו רישוי עסקים (עסקים טעוני רישוי), התשע"ג-2013**

* 1. **הוראות חוק הנוגעות לעניין**
     1. חוק הרשות הארצית לכבאות והצלה, התשע"ב-2012, והתקנות על פיו.
  2. **הגדרות**
     1. "**אמצעי בטיחות אש והצלה**" - אמצעים המותקנים בנכסים, דרך קבע או באופן ארעי, והמיועדים, בין השאר, לכל אחד מאלה:

1. מניעת דליקות והתפשטותן.
2. כיבוי דליקות, צמצום נזקיהן והקלת פעולות לכיבוי דליקות.
3. מילוט וחילוץ לכודים והקלת פעולות למילוטם ולחילוצם.
4. הצלת חיי אדם ורכוש.
5. דרכי התקשרות.
6. כל צורך הנדרש לביצוע פעולות כיבוי והצלה.
   * 1. **"גפ"מ"** - גז פחמימני מעובה כמשמעותו בתקן ישראלי ת"י 158.
     2. **"ציוד כיבוי**" - ציוד, מתקנים וחומרים המשמשים לכיבוי דליקות ומניעתן.
     3. "**תקן ישראלי (ת"י)**" - תקן ישראלי רשמי או תקן ישראלי כמשמעותו בחוק התקנים.
   1. **כללי**
      1. תחזוקת אמצעי בטיחות אש והצלה:
7. סידורי בטיחות אש והצלה יימצאו במצב תקין בכל עת, ובעל רישיון העסק יוודא את ביצוען של הבדיקות, הטיפולים וכל פעולה אחרת הנדרשת לצורך כך (להלן - תחזוקת אמצעי כיבוי אש והצלה).
8. תחזוקת אמצעי כיבוי אש והצלה תתבצע לפי הוראות התקן הישראלי (ת"י) התקף והוראות היצרן, ואם ניתנו הוראות נוספות על ידי נותן האישור - בהתאם להוראות אלו.
   1. **פתחי יציאה**
      1. בעסק ששטחו עד 250 מ"ר, יהיה לפחות פתח יציאה אחד.
      2. בעסק ששטחו עולה על 250 מ"ר, יהיו לפחות שני פתחי יציאה.
   2. **שילוט**
      1. בעסק יותקנו שלטים שבהם נכתב "יציאה" מעל פתחי העסק ובמקומות בהם כיוון היציאה מהעסק לא נראה באופן ברור
      2. הכיתוב על השלטים יהיה בגוון לבן על גבי רקע ירוק; גובה האותיות יהיה 15 סנטימטרים לפחות ועוביים יהיה 15 מילימטרים לפחות. המרווח בין האותיות יהיה לפחות 1 סנטימטר.
      3. לשלטים תותקן תאורה מרשת החשמל של הבניין וממקור חשמל עצמאי המבוסס על סוללות נטענות המאפשרות זמן תאורה של 60 דקות. גוף התאורה יתאים לתקן ישראלי ת"י 20, חלק 2.22 מנורות: דרישות מיוחדות - מנורות לתאורת חירום, והוא יופעל בעת הפסקת חשמל או נפילה במתח רשת החשמל.
   3. **ציוד כיבוי**
      1. בעסק ששטחו עד 200 מ"ר, יותקן גלגלון כיבוי אש עם זרנוק בקוטר "3/4, באורך שייתן מענה לכיסוי כל שטח העסק עם מזנק צמוד. תשתית הצינורות לגלגלון תהיה ממתכת.
      2. בעסק ששטחו מעל 200 מ"ר, יותקנו עמדות כיבוי אש בסמוך לפתחי היציאה ובמקומות נוספים כך שיתנו מענה לכיסוי כל שטח העסק.
      3. כל אחת מעמדות הכיבוי תכיל:
9. ברז כיבוי בקוטר "2.
10. 2 זרנוקים בקוטר "2 באורך 15 מ' כל אחד.
11. מזנק בקוטר "2.
12. גלגלון עם צינור בקוטר "3/4 עם מזנק צמוד.
13. מטפה אבקה במשקל של 6 ק''ג.

הציוד יאוחסן בארון שמידותיו לכל הפחות: גובה 120 ס''מ, רוחב 80 ס''מ, ועומק 30 ס''מ. על הארון ייכתב: ''עמדת כיבוי אש''.

* + 1. תשתית הצינורות לברזים הרשומים לעיל תהיה מתכת.
    2. בעסק יוצבו מטפי כיבוי מסוג אבקה יבשה במשקל של 6 ק''ג, במספר של מטפה אחד על כל 200 מ"ר וזאת בנוסף למטפי הכיבוי שנדרש להציב בעמדת כיבוי (אם נדרש).
    3. בדיקת מטפי הכיבוי ותחזוקתם תעשה לפי האמור בתקן ישראלי ת"י 129, חלק 1 מטפים מיטלטלים - תחזוקה.
    4. ציוד הכיבוי יהיה נגיש וזמין ויוחזק במצב תקין בכל עת.
  1. **מערכת החשמל** 
     1. מערכת החשמל המותקנת במקום תעשה בהתאמה לחוק החשמל התשי"ד-1953 (להלן – חוק החשמל) ותקנותיו.
     2. על גבי לוחות החשמל יותקן שלט פולט אור שבו ייכתב "חשמל, לא לכבות במים".
     3. מערכת החשמל תיבדק אחת לחמש שנים.
  2. **מערכת גפ"מ**
     1. מערכת הגפ"מ המשמשת את העסק תענה לנדרש בתקן ישראל ת"י 158 מתקנים לגזים פחמימניים מעובים, המסופקים בתוך מכלים מטלטלים.
     2. מערכת, המכשירים והאביזרים לצריכת הגפ"מ והמנדפים הקיימים בעסק, יתוחזקו במצב תקין, בכל עת.
  3. **אישורים** 
     1. בעל העסק ישמור בשטח העסק בכל עת את המסמכים המפורטים להלן, ויציגם או ימסרם לאדם המוסמך לבדוק עמידת העסק בדרישות לעיל:

1. אישור כי מטפי הכיבוי הקיימים בעסק נבדקו בהתאם לתקן ישראלי ת"י 129, חלק 1 מטפים מטלטלים: תחזוקה, ונמצאו תקינים. האישור יינתן על ידי אדם שהוסמך לכך על-ידי הרשות לכבאות והצלה.
2. אישור כי מערכת החשמל המותקנת במקום נבדקה ונמצאה תקינה בהתאמה לחוק החשמל התשי"ד-1954 (להלן - חוק החשמל) ותקנותיו, כולל תאורות החירום המותקנות במקום. על האישור לכלול התייחסות למיקום ותקינות מפסק חשמל ראשי לשעת חירום (במידה וקיים), וטבלה המפרטת את מיקום לוחות החשמל, מספרם ואת גודל האמפר של כל לוח. האישור יינתן על-ידי בעל רישיון לעבודת חשמל לפי חוק החשמל, אשר רשאי ליתן אישור כאמור, בהתאם לסוג רישיונו.
3. אישור על בדיקת התאמתה ותקינותה של מערכת הגז לדרישות תקן ישראל ת"י 158. האישור יינתן על-ידי בעל רישיון לעבודת גפ"מ לפי תקנות הגז (בטיחות ברישוי) (רישוי עסקים עבודות בגפ"מ) תשס"ו-2006, אשר רשאי ליתן אישור כאמור, בהתאם לסוג רישיונו.
   1. **נספחים**
      1. את פרסומי הרשות הארצית לכבאות והצלה כולל תיקיית טפסים אחידים לאישורים ניתן למצוא באתר הרשות הארצית לכבאות והצלהולהורידם ממנו.

**פרק 5 - הרשות הארצית לכבאות והצלה**

**פסדים - עיבודם**

* 1. **הוראות חוק הנוגעות לעניין**
     1. חוק הרשות הארצית לכבאות והצלה, התשע"ב-2012.
     2. חלק ג' - בטיחות אש בבניינים לתוספת השנייה לתקנות התכנון והבניה (בקשה להיתר, תנאיו ואגרות), התש"ל-1970.
  2. **הגדרות**
     1. **"אמצעי בטיחות אש והצלה"** - אמצעים המותקנים בנכסים, דרך קבע או באופן ארעי, ומיועדים, בין השאר, לכל אחד מאלה:

1. מניעת דליקות והתפשטותן.
2. כיבוי דליקות, צמצום נזקיהן והקלת פעולות לכיבוי דליקות.
3. מילוט וחילוץ לכודים והקלת פעולות למילוטם ולחילוצם.
4. הצלת חיי אדם ורכוש.
5. דרכי התקשרות.
6. כל צורך הנדרש לביצוע פעולות כיבוי והצלה.
   * 1. "**גורם מוסמך**" - אחד מאלה:
7. מעבדה שהוסמכה על ידי הרשות הלאומית להסמכת מעבדות, לפי חוק הרשות הלאומית להסמכת מעבדות, תשנ"ז-1997, בתחומים ובסוגי בדיקות שלגביהם נדרש האישור.
8. מי שיש לו תו תקן לתחזוקת מערכת בתחום שלגביו נדרש האישור.
   * 1. "**גישה למוצא בטוח** - **(Exit Access)** "חלק מדרך מוצא, לרבות פרוזדורים ומעברים, שתחילתו בכל נקודה שהיא בעסק וסופו בכניסה למוצא בטוח או מחוץ לעסק או בדלת יציאה חיצונית.
     2. "**גפ"מ**" - גז פחמימני מעובה כמשמעותו בתקן ישראלי ת"י 158.
     3. **"גלאי עצמאי"** - גלאי עם התראה קולית המכיל סוללת גיבוי, המחובר לרשת החשמל ללא רכזת העומד באחד מהתנאים האלה:
9. מאושר לפי תקן ישראלי ת"י 1220 חלק  5 מערכות גילוי אש - גלאי עשן עצמאיים.
10. מאושר על ידי מעבדת ANSI/UL 217 ארה"ב.
11. מאושר לפי תקן אירופאי.
    * 1. **דלת אש**" - כמשמעותה בתקן ישראלי ת"י 1212 דלתות אש - עמידות-אש.
      2. "**דרך מוצא"** - **(Means of Egress)** נתיב יציאה מעסק, הפנוי ממכשולים והכולל אחד או יותר ממרכיבים אלה:
12. גישה למוצא בטוח.
13. יציאה.
14. מוצא בטוח.
    * 1. "**הנדסאי"** - הנדסאי רשום, כמשמעותו בחוק ההנדסאים והטכנאים המוסמכים, התשע"ג-2012, אשר עוסק בתחום ובסוג בדיקות שלגביהם נדרש האישור.
      2. **"חיבור כבאים להסנקת מים", "חיבור כבאים (Fire Department Connection)** - חיבור צינור מים בקוטר "3 או "4, הכולל שסתום על חוזר, חיבור מהיר מדגם שטורץ, מכסה ושרשרת.
      3. "**חומר לא דליק**" - כמשמעותו בתקן ישראלי ת"י 755 סיווג בשרפה של מוצרי בנייה ואלמנטי בניין - שיטות בדיקה וסיווג לפי תוצאות הבדיקה.
      4. "**חומר ציפוי וגימור**" - חומר המשמש לציפוי, כיסוי או חיפוי, לרבות: טפטים, ציפוי עץ, שטחים, פרקט, תקרות עץ, בד, או PVC.
      5. "**חוק הרשות הארצית לכבאות והצלה**" - חוק הרשות הארצית לכבאות והצלה, תשע"ב-2012.
      6. "**חוק התקנים**" - חוק התקנים, התשי"ג-1953.
      7. **"**י**ציאה" (Exit Discharge)** - חלק מדרך מוצא שתחילתו בסופה של גישה למוצא בטוח או בסופו של מוצא בטוח וסיומו ברחוב, בין במישרין ובין דרך שטח פתוח.
      8. "**מהנדס**" - מהנדס רשום, כמשמעותו בחוק המהנדסים והאדריכלים, התשי"ח-1958, אשר עוסק בתחום ובסוג בדיקות שלגביהם נדרש האישור.
      9. "**מוצא בטוח" (Exit)** - חלק מדרך מוצא, המופרד משאר חלקי העסק על ידי אלמנטים עמידי אש ודלתות אש והמוביל אל היציאה או אל מחוץ לעסק.
      10. "**נותן אישור"** - לעניין פרק זה, עובד רשות הכבאות וההצלה, שהוסמך לכך על-ידי השר לביטחון פנים.
      11. "**ציוד כיבוי"** - ציוד, מתקנים וחומרים המשמשים לכיבוי דליקות ומניעתן.
      12. "**רשות הכבאות והצלה**" - הרשות הארצית לכבאות והצלה שהוקמה בחוק הרשות הארצית לכבאות   והצלה, התשע"ב-2012.
      13. "**תעודת בדיקה**" - תעודת בדיקה בדבר התאמה לתקן שניתנה לפי סעיף 12 לחוק התקנים.
      14. **"תקן ישראלי (ת"י)"** - תקן ישראלי רשמי או תקן ישראלי כמשמעותו בחוק התקנים.
      15. "**תקנות התכנון והבנייה**" - תקנות התכנון והבניה (בקשה להיתר, תנאיו ואגרות), התש"ל-1970.
      16. **"תעשיה מיוחדת"** - פעילות ברמת סיכון נמוכה (Light Hazard Occupancies) או רמת סיכון רגילה (Ordinary Hazard Occupancies) כמשמעות מונחים אלה בתקן הישראלי ת"י 1596 מערכות מתזים - התקנה, שבמסגרתה נעשה שימוש בחומרים מסוכנים.
    1. **תנאים מוקדמים**
       1. לבקשת רישיון עסק או להיתר זמני (להלן - בקשה) יצורפו המסמכים המנויים להלן:
15. אפיון רשת המים המזינה את העסק, שייערך בהתאם להוראת נציב 529 - לאחר שנחתם על-ידי אחד מאלה:
16. מהנדס.
17. הנדסאי.
18. גורם מוסמך.

דרישה לאופיין רשת תחול רק במקומות בהם קיימת מערכת מתזים או תידרש   מערכת מתזים.

1. נספח תיאור אמצעים לבטיחות אש, כאמור בתקנה 11א לתקנות התכנון והבניה.  
   ניתן להגיש העתק מנספח תיאור אמצעים לבטיחות אש שצורפה לבקשה להיתר בניה, ובלבד שיצורפו אליו כל אלה:
2. העתק מהיתר הבנייה.
3. הצהרה בחתימת ידו של המבקש, לפיה לא נעשה שינוי פנימי או שינוי בשימוש של הבניין המשמש את העסק, כולו או מקצתו, מיום הכנת הנספח האמור.
   * 1. הדרישות הקבועות בסעיף 5.3.1, לא תחולנה על עסק ששטחו הכולל הוא עד 100 מ"ר ומיועד להכיל עד 50 איש
   1. **רישום ודיווח**
      1. בעל העסק יודיע לנותן האישור על כוונה לניתוק יזום של מערכות כיבוי אש על ידו וזאת לכל הפחות שבעה ימים לפני היום בו מתוכנן הניתוק; לעניין סעיף זה, "מערכת כיבוי אש" - אחת מהמערכות הבאות, במידה שמתקיימת לגביה חובת התקנה על-פי דין: גלאים, מתיזים, גנרטור, מערכת על-לחץ ושחרור עשן.
      2. בעל העסק יודיע לנותן האישור באופן מיידי בכל פעם שאחת ממערכות כיבוי אש חדלה מלפעול.
   2. **כללי**
      1. בעל העסק יפעיל את העסק תוך נקיטה והתקנת אמצעי בטיחות אש והצלה ההולמים את היקף הפעילות בעסק, רמת הסיכון הנובעת מאופי הפעילות בעסק, ממספר השוהים בו, ממיקומו, שטחו ולפי כל דין.
      2. אין בדרישות המופיעות במפרט זה כדי לגרוע מהדרישות הקבועות על פי כל דין, לרבות דיני התכנון והבנייה.
      3. מבלי לגרוע מכלליות האמור בסעיפים 5.5.1 ו-5.5.2, אין בהוראות מפרט זה כדי לגרוע מהדרישות הקבועות בתקנות התכנון והבנייה, לצורך קבלת היתר בנייה, כפי שחלו במועד בו הוגשה הבקשה להיתר בנייה, ובכל מקום בו ישנה התייחסות במפרט לדרישות הנוגעות לבטיחות אש בעסק, הן יבואו בנוסף לדרישות תקנות אלו.
      4. הפניות במפרט לתקן ישראלי מחייבות כי תתקיים התאמה מלאה בין מבנה העסק, תכולתו ואמצעי בטיחות אש והצלה בו, לבין דרישות הקבועות בתקן, ובעל העסק, או מי מטעמו שמונה לעסוק בתחום זה, מחויב להכיר את דרישות התקן ולוודא כי תתקיים התאמה מלאה של העסק כנדרש.
      5. הדרישות המופיעות במפרט יקוימו לכל אורך תקופת פעילותו של העסק, ובעל העסק אחראי לכך שלא יתבצעו כל שינויים שהם בעסק העומדים בסתירה להוראות המפרט ולתנאי הרישיון.
      6. תחזוקת אמצעי בטיחות אש והצלה:
4. אמצעי בטיחות אש והצלה יימצאו במצב תקין בכל עת, ובעל רישיון העסק יוודא את ביצוען של הבדיקות, הטיפולים וכל פעולה אחרת הנדרשת לצורך כך (להלן - תחזוקת אמצעי כיבוי אש והצלה.
5. תחזוקת אמצעי כיבוי אש והצלה תתבצע לפי הוראות התקן הישראלי התקף והוראות היצרן, ואם ניתנו הוראות נוספות ע"י נותן האישור - בהתאם להוראות אלו.
   1. **דרכי גישה**
      1. דרכי הגישה לעסק יהיה פנויים מכל מכשול.
   2. **הפרדות ועמידות אש**

דרישות אלו  אמורות להתקיים במידה ונדרשו בתנאים להיתר בניה או בשינוי מהותי שמשנה את תנאי ההיתר**.**

* + 1. בעסק תהיה הפרדת אש ועשן בין שטח המשמש לאחסנה לבין שאר חלקי העסק, וכן בין העסק לשאר חלקי הבניין האחרים. ההפרדה האמורה תבוצע באמצעות:

1. קירות בעלי עמידות אש למשך שעתיים לפחות. הקיר יהיה בנוי מלבנים או מבלוקים או מבטון.
2. פתחי כניסה או יציאה בין השטח המשמש לאחסנה לבין שאר חלקי העסק, וכן בין העסק לשאר חלקי הבניין האחרים יסגרו על-ידי דלת או חלון בעלי עמידות אש שמשכה 30 דקות לפחות וכשל תחילי ויציבות שמשכו 90 דקות לפחות ושעומדים בתקן ישראלי ת"י 1212 דלתות-אש - עמידות-אש.
   * 1. חומרי הציפוי והגימור שבהם ייעשה שימוש במבנה או במבנים, לרבות מבנים יבילים המשמשים את העסק יעמדו בתקן ישראלי ת"י 921 השימוש בחומרי בניה לפי תגובותיהם בשריפה. בדיקת אי דליקותם וסיווגם של החומרים תיערך בהתאם לתקן ישראלי ת"י 755 סיווג בשרפה של מוצרי בנייה ואלמנטי בניין - שיטות בדיקה וסיווג לפי תוצאות הבדיקה. לעניין סעיף זה - שימוש בחומרי ציפוי וגימור כולל הן שימוש הן פנימי והן שימוש חיצוני.
   1. **דרכי מוצא**
      1. **פתחי יציאה**
3. בעסק יהיה פתח יציאה אחד ברוחב של 0.9 מ' נטו לפחות. פתחים נוספים ידרשו במידה והמרחק אל פתח היציאה מכל נקודה בתוך המבנה לאורך מסלול ההליכה ועד אל היציאה עולה על 30 מטר.
4. בעסק המיועד להכיל למעלה מ-50 איש כיוון הפתיחה של הדלתות בפתחי היציאה יהיה כלפי כיוון המילוט.
5. בעסק המיועד לאחסון חומרים מסוכנים, לייצורם או לשימוש בהם וגודלו עולה על 20 מ"ר, יהיו לפחות שני פתחי יציאה ברוחב של 0.9 מ' נטו, וכיוון הפתיחה של הדלתות יהיה כלפי כיוון המילוט.
   * 1. דרכי המוצא, לרבות פתחי היציאה יהיו פנויים מכל מכשול בכל עת.
     2. הותקן מנעול על דלת בדרך המוצא, יהיה ניתן לפתוח את הדלת מכיוון המילוט בלא מפתח נשלף**.**
   1. **שילוט**
      1. בדרכי המוצא בעסק יותקן שילוט וסימון, כמפורט בסימן י"ח לפרק ב' לתוספת השנייה לתקנות התכנון והבניה.
      2. בעסק יותקנו שלטים פולטי אור כמפורט מטה:
6. "חשמל, לא לכבות במים" - על גבי לוחות חשמל.
7. "מפסק זרם ראשי" - בסמוך למפסק במקום בולט ונגיש.
8. "עמדת כיבוי אש".
9. ברזי שריפה" - בסמוך לברז.
10. "ברזי הסנקה לעמדות" - בסמוך לברז.
11. "ברזי הסנקה למתזים" - בסמוך לברז.
12. "אין להשתמש במעלית בזמן שריפה" - בסמוך למעלית.
13. "דלת אש, החזק סגורה" - על גבי הדלת בכל מקום בו נדרשת דלת אש.
14. "חדר שירות" - (בהתאם לשימוש החדר הסקה/דוודים/מיזוג/אשפה וכו').
15. מספר לזיהוי קומה יותקן בחדר המדרגות בסמוך לדלת משני צידיה ומול המעלית בכל קומה.
16. מספר לזיהוי חדרי המדרגות - יותקן בסמוך לחדר המדרגות בלובי הקומתי כל קומה ובלובי קומת הכניסה.
    * 1. הכיתוב על השלט יהיה בגוון אדום על רקע לבן, גובה כתיב האותיות יהיה 3 ס"מ לפחות, עוביין 7 מ"מ לפחות, השלט ימוקם בסמוך למתקן בגובה 1.5 מ' לפחות מגובה הרצפה.
      2. חומרים מסוכנים ישולטוויסומנו.
    1. **תאורת חרום**
       1. בעסק תותקן תאורת חירום שתתחיל לפעול ותאיר את דרכי המוצא במקרה של כשל בהספקת החשמל או נפילה במתח החשמל.
       2. תאורת החירום תותקן מעל פתחי העסק ובמעברים המשרתים יותר מ-6 אנשים או שאורכם עולה על 15 מטרים, בפרוזדורים ובחדרי מדרגות, לאורך דרך המוצא ולאורך מעברי מילוט, כולל מעברי מילוט אחוריים, בשטח העסק.
       3. תאורת החירום תתבסס על גופי תאורה עצמאיים הניזונים מסוללות נטענות או מערכת מרכזית לגיבוי חשמלי מבוקרת טעינה, הכוללת מצבר נטען. גופי תאורת חרום יהיו מוזנים משני מעגלי הזנה נפרדים המוזנים ממערכות נפרדות.
       4. גופי תאורת החירום יתאימו לתקן ישראלי ת"י 20, חלק 2.22 מנורות: דרישות מיוחדות -מנורות לתאורת חירום.
    2. **אספקת מים (כולל ברזי כיבוי)**
       1. בעל העסק ינקוט בכל האמצעים הדרושים על מנת שאספקת המים תהא בכמות ובלחץ הדרושים לשם פעולתו התקינה של כלל ציוד הכיבוי שיש להתקינו בעסק.
       2. בעסק ששטחו הכולל מעל 800 מ"ר, יותקנו ברזי כיבוי חיצוניים בקוטר של "3 על זקף בקוטר של "4 בהתאם לתקן ישראלי ת"י 448 הידרנט לכיבוי אש חלק 1 וחלק 3. ברז כיבוי יהיה ליד המבנה. לעניין זה ברז עירוני במרחק של עד 120 מ' מהמבנה יחשב לצורך העניין ברז מין המניין.
       3. לאזור אחסנה חיצונית ספיקת המים תהיה בכמות הזהה לצריכה הכוללת (ברזי כיבוי חיצוניים ופנימיים + מערכת מתזים) אשר תוכננה למבנה. בתכנון יש להתייחס לכך שבכל עת הצריכה שנקבעה למערכת המתיזים לא תפגע.
       4. במבנה בעל 3 קומות ומעלה, יותקן חיבור כבאים להסנקת מים לברזי הכיבוי המותקנים בעסק. ברז ההסנקה יוצב מחוץ לעסק במרחק שלא יעלה על 6 מטרים מקצה העסק. דרישה זו אמורה להתקיים במידה ונדרשה בתנאים להיתר בניה או בשינוי מהותי שמשנה את תנאי ההיתר.
    3. **ציוד כיבוי**
       1. בעסק ששטחו מעל 500 מ"ר יותקנו עמדות כיבוי אש בסמוך לפתחי היציאה ובמקומות נוספים כך שיתנו מענה לכיסוי כל שטח העסק.
       2. כל אחת מעמדות הכיבוי תכיל:
17. ברז כיבוי בקוטר "2.
18. 2 זרנוקים בקוטר "2 באורך 15 מ' כל אחד.
19. מזנק בקוטר "2.
20. גלגלון עם צינור בקוטר "3/4  עם מזנק צמוד.
21. מטפה אבקה במשקל של 6 ק''ג.

הציוד יאוכסן בארון שמידותיו לכל הפחות: גובה 120 ס''מ, רוחב 80 ס''מ, ועומק 30 ס''מ.

על הארון ייכתב: ''עמדת כיבוי אש".

* + 1. תשתית הצינורות לברזים הרשומים לעיל תהיה מתכת.
    2. בעסק יוצבו מטפי כיבוי מסוג אבקה יבשה בגודל של 6 ק''ג. מספר המטפים יתאים לתקן ישראלי ת"י 129, חלק 2 מטפים מיטלטלים: התאמה, התקנה וסימון. בדיקת המטפים ותחזוקתם תעשה לפי האמור בתקן ישראלי ת"י 129, חלק 1 מטפים מיטלטלים - תחזוקה.
    3. ציוד הכיבוי יהיה נגיש וזמין ויוחזק במצב תקין בכל עת.
    4. בעסק בו קיימת אחסנה חיצונית נותן האישור יהיה רשאי להורות לבעל העסק לנקוט, להתקין או להציב בעסק אמצעי בטיחות אש והצלה נוספים, כגון: מזענקים (תותחי מים), מערכות קצף כיבוי, אבקות וחומרי כיבוי, מערכות שאיבה, אגירה ו/או הסנקת מים ניידות או נייחות בהתאם למסקנות סקר סיכונים שנדרש ואושר על ידו.
    5. בעסק בו קיימת אחסנה חיצונית נותן האישור יורה על סוג אמצעי בטיחות האש וההצלה הנוספים, מיקומם ופריסתם, מספרם, מאפייניהם וכיוצא באלה.
  1. **מערכת מתזים**
     1. במקומות המפורטים להלן תותקן מערכת כיבוי אש אוטומטית במים על פי תקן הישראלי ת"י 1596 מערכות מתזים - התקנה (להלן - מערכת מתזים):

1. בניין מלאכה ותעשייה ששטחו הכולל מ-500 מ"ר.
2. בבניין מלאכה ותעשייה בעל 3 קומות או יותר - בכל שטחי הבניין.
   * 1. נותן האישור יהיה רשאי להורות לבעל העסק לבצע סקר סיכונים בבניין או בחלק מבניין המשמש לתעשייה מיוחדת, ובהתאם למסקנות סקר הסיכונים שאושרו על ידו להורות על התקנת מערכת כיבוי אש אוטומטית אחרת בו.
     2. מערכת המתזים תתוכנן ותותקן לפי האמור בתקן ישראלי ת"י 1596 מערכות מתזים - התקנה. ככל שאין הפרדות אש בין יעודים או שימושים, תתוכנן ותותקן בחלקים אלה מערכת בהתאם לרמת הסיכון המחמירה ביותר.
     3. יש לקבל אישור בכתב על התאמת תכניות מערכת המתזים והצהרת מהנדס, כי מתקיימות דרישות תקן ישראלי ת"י 1596. העתק מתעודת בדיקה והצהרת מהנדס כמשמעותו בתקן. האמור, יוגשו לנותן האישור.
     4. מערכת המתזים תתאים בכל עת לסיווג המבנה, ייעודו, מיקומו, לשטחו, השימוש בו ודרגת סיכון האש של חלקיו (כגון: אזור אחסנה, אזור משרדים, אזור מכירות וכו').
     5. מערכת המתזים תתוחזק במצב תקין בכל עת.
     6. בדיקת מערכת המתזים תעשה על פי תקן ישראלי ת"י 1928 מערכות לכיבוי אש במים - בקרה, בדיקה ותחזוקה. העתק מתעודת הבדיקה בצירוף מפרט הבדיקה יוגש לנותן האישור.
   1. **מערכת גילוי אש ועשן**
      1. במקומות המפורטים להלן תותקן מערכת גילוי אש ועשן על פי תקן ישראלי ת"י 1220, חלק 3 מערכות גילוי אש - הוראות התקנה ודרישות כלליות:
3. בניין מלאכה ותעשייה ששטחו הכולל מ-500 מ"ר - בפרוזדורים המשמשים חלק מדרך מוצא.
4. בבניין מלאכה ותעשייה בעל 3 קומות או יותר - בפרוזדורים המשמשים חלק מדרך מוצא.
   * 1. נותן האישור יהיה רשאי להורות לבעל העסק לבצע סקר סיכונים בבניין או בחלק מבניין המשמש לתעשייה מיוחדת, ובהתאם למסקנות סקר הסיכונים שאושרו על-ידו להורות על התקנת מערכת גילוי אש ועשן בו.
     2. במידה וקיים מבנה יביל לפי תקן ישראלי ת"י 931 יש להתקין גלאי עצמאי על פי תקן הישראלי ת"י 1220 חלק 5.
     3. מערכת גילוי אש ועשן לרבות הגלאים העצמאיים תתוחזק במצב תקין בכל עת.
     4. בדיקת מערכת גילוי האש והעשן תעשה על פי תקן ישראלי ת"י 1220 חלק 11 מערכות גילוי אש - תחזוקה. העתק מתעודת הבדיקה, שתערך לפי נוסח נספח ג' לתקן הנ"ל, יוגש לנותן האישור.
   1. **מערכת חשמל**
      1. בלוחות חשמל הממוקמים בעסק יותקנו המערכות הבאות:
5. לוח חשמל בעל זרם של 63 אמפר - ככל שנדרש להתקין בעסק מערכת גילוי אש ועשן, יותקן גלאי עשן בלוח החשמל.
6. לוח חשמל בעל זרם של 80 אמפר - ככל שנדרש להתקין בעסק מערכת גילוי אש ועשן, יותקן גלאי עשן בלוח החשמל ומערכת ניתוק לוח חשמל ממקור ההזנה.
7. לוח חשמל בעל זרם של 100 אמפר ומעלה - תותקן מערכת גילוי אש או עשן הכוללת גלאים, מערכת כיבוי אוטומטית יבשה ומערכת ניתוק לוח חשמל ממקור ההזנה.
8. על אף האמור בסעיף 5.15.1.(3), אין חובה להתקין מערכת כיבוי אוטומטית בלוח חשמל בעל זרם של 100 אמפר ומעלה המקיים את כל הדרישות הבאות:
9. עומד בתקן ישראלי ת"י 61439.
10. מותקן בו גלאי עשן.
11. מותקן בו מערכת ניתוק לוח חשמל ממקור הזנה.
12. נמצא באזור כיסוי של מערכת כיבוי אוטומטית.
    * 1. מערכת גילוי האש ו/או העשן המתוקנת בלוח החשמל, תותקן על פי תקן ישראלי ת"י 1220, חלק 3 מערכות גילוי אש - הוראות התקנה ודרישות כלליות.
      2. מערכת הכיבוי האוטומטית היבשה המותקנת בלוח החשמל, תותקן על פי תקן ישראלי ת"י 5210 מערכות לכיבוי-אש בארוסול או תקן ישראלי ת"י 1597 מערכות כיבוי אש אוטומטיות בגז כיבוי, בהתאם לסוג המערכת המותקנת.
      3. במבנה ששטחו עולה על 500 מ"ר, יותקן מפסק חשמל חירום במקום בולט ונגיש אשר במקרה חירום ינתק את זרם החשמל לכל המבנה.
      4. מערכת גילוי אש ועשן המותקנת בלוח החשמל, תתוחזק במצב תקין בכל עת.
      5. מתקני החשמל בעסק יבדקו באופן תקופתי בהתאם להנחית רשות הכבאות וההצלה "[בדיקה תקופתית למתקני חשמל - עדכון](http://www.102.gov.il/Fire%20Documents/BuildingNBussiness/ElctricityDevicesCheckups2010-3977.pdf)" ועל פי כל דין.
    1. **מערכת שליטה בעשן**

דרישה זו אמורה להתקיים במידה ונדרשה בתנאים להיתר בניה או בשינוי מהותי שמשנה את תנאי ההיתר.

* + 1. בעסק ששטחו עולה על 500 מ"ר בלא חלונות, או ששטח חלונותיו שניתנים לפתיחה ידנית קטן מ-2% משטח רצפתו, ובחלקי מבנה אחרים (כגון מחסנים, חדרים טכניים וכו'), יהיו סידורי שליטה בעשן בהתאם לקבוע בפרט 3.5.2.1 לתוספת השנייה לתקנות התכנון והבניה.
    2. מערכת השליטה בעשן תתוחזק במצב תקין בכל עת.
  1. **מערכת מיזוג אוויר**
     1. מערכת מיזוג האוויר המותקנת בעסק תענה לנדרש בתקן ישראלי ת"י 1001 בטיחות אש בבניינים.
  2. **מערכת למסירת הודעות (כריזת חירום**)

דרישה זו אמורה להתקיים במידה ונדרשה בתנאים להיתר בניה או בשינוי מהותי שמשנה את תנאי ההיתר.

* + 1. בעסק שמתקיימות בו אחת מהדרישות הבאות תותקן מערכת למסירת הודעות:

1. השטח הכולל של הבניין עולה על 2,000 מ''ר.
2. הבניין מכיל 3 קומות או יותר.
   * 1. מערכת מסירת ההודעות (כריזת חירום) תתוחזק במצב תקין בכל עת.
   1. **חומרים מסוכנים**
      1. יש להגיש היתר רעלים מהמשרד להגנת הסביבה, הכולל את כול סוגי החומרים המסוכנים המאוחסנים במקום (במידה ונדרש).
   2. **הערכות לחרום**
      1. לא נדרש.
   3. **גנרטור חירום**
      1. בעסק אשר נדרש להתקין משאבות מים לכיבוי אש או מפוחי יניקת עשן לפי מפרט זה ועל פי כל דין, יותקן גנרטור אשר יהיה בכוחו לספק גם זרם חשמל בשעת חירום להפעלתם.
      2. הגנרטור יותקן בהתאם לקבוע בפרט 3.7.4.1 (ב)-(ח) לתוספת השנייה לתקנות התכנון והבניה.
      3. הגנרטור יתוחזק במצב תקין בכל עת.
   4. **הדרכה ותרגול**
      1. בעסק ששטחו עולה על 10,000 מ"ר, נותן האישור יהיה רשאי להורות לבעל העסק לקיים לעובדיו הדרכה ותרגול בתחום בטיחות האש.
      2. נותן האישור יורה על תדירות והיקף פעולות ההדרכה והתרגול, נושאי ההדרכה והתרגול והכשירות, ההכשרה וההסמכה של המדריכים.
   5. **לוח פיקוד כבאים**

דרישה זו אמורה להתקיים במידה ונדרשה בתנאים להיתר בניה או בשינוי מהותי שמשנה את תנאי ההיתר.

* + 1. בעסק שנדרש על פי דין להתקין בו מערכות מתזים, גלאים וניהול עשן או מערכות נוספות שנקבעו לעניין זה על ידי נותן האישור, יותקן לוח פיקוד כבאים הכולל, את הרכיבים או המערכות הבאות, ככל שהן קיימות או נדרשות על פי דין:

1. לוח בקרה ושליטה במערכות הגילוי והכיבוי האוטומטיות: מערכת הכיבוי האוטומטית תספק התרעה קולית על כל פגם במערכת הבקרה ותעמוד בדרישות תקן של האגודה הלאומית האמריקנית להגנה בפני  אש NFPA72, רכיבים מבוקרים יכללו לפחות: ברז שליטה, הספקת חשמל או דלק למשאבת מים של מערכת המתזים, נתוני מצב פעולה של משאבת מים (דומם\פועל); התראה קולית וויזואלית תתקבל ברכזת גילוי אש. במידה וקיימת עמדת בקרה מאוישת ההתראה תתקבל גם בעמדה זו.
2. עמדת הפעלת כריזת חירום ואזעקה.
3. לוח הפעלת מפוחים לשחרור עשן:
4. בכל מבנה אחר הלוח יכלול מתג בורר תלת מצבי להפעלת מערכות שליטה בעשן, מתג בורר תלת-מצבי לשליטה במערכת על לחץ, מתג שליטה בפתחי שחרור עשן אוטומטיים.
5. לוח פיקוד לחשמל.
6. לוח פיקוד לגנרטור חירום אשר יכלול גם נוריות חווי המורות על מצב הגנרטור: מצב מפסק אוטו' סגור, תקלה בגנרטור, מצב מד סולר, מצב כמות שמן, מצב טעינה מצבר הגנרטור.
7. לוח שליטה ובקרה על מעליות הבניין.
8. תיק חירום של הבניין הכולל תכניות הבניין ותכנית בטיחות אש.
   1. **נוהל חירום**
      1. לא נדרש.
   2. **משטר הפעלות מערכות בטיחות אש - אינטגרציה**
      1. יש לבצע בדיקת משטר הפעלות ואינטגרציה בעסק בו נדרש להתקין שניים או יותר מאמצעי בטיחות האש וההצלה הבאים, ככל שקיימים:
9. מערכת גילוי אש ועשן.
10. מערכת מתיזים אוטומטית.
11. מערכת שליטה בעשן.
12. גנרטור חירום.
13. סגירת דלתות אוטומטית.
14. מעליות.
15. לוח פיקוד כבאים.
    * 1. הבדיקה תעשה בהתאם להוראה מספר 536 משטר הפעלות מערכות בטיחות אש - אינטגרציה.
      2. יש לקבל אישור בכתב של גורם מוסמך או מהנדס על התאמת המערכות לדרישות הוראה מספר 536 הנ"ל. העתק האישור יוגש לנותן האישור. כאשר קיימת מערכת שחרור עשן מאולצת יש לצרף לאישור גם טבלת משטר בדיקה.
    1. **מערכת גפ"מ**
       1. מערכת הגפ"מ המשמשת את העסק תענה לנדרש בתקן ישראלי ת"י 158 מיתקנים לגזים פחמימניים מעובים, המסופקים בתוך מכלים מיטלטלים.
       2. בבניין מלאכה ותעשייה ששטחו הכולל מעל-500 מ"ר על כל המכשירים והאביזרים לצריכת גפ"מ המשמשים את העסק יותקנו התקנים להפסקת זרימת גפ"מ במקרה של דליפה כולל ניתוק מקורות אנרגיה.
       3. מערכת הגפ"מ, המכשירים והאביזרים לצריכת גז והמנדפים הקיימים בעסק, יתוחזקו במצב תקין בכל עת.
    2. **תיק שטח ומפעל**
       1. בעל עסק, ששטחו הכולל עולה על 2,000 מ"ר, יגיש לנותן האישור אחד מאלה:
16. תיק שטח עבור כל שטח העסק והמבנים הקיימים בו, אשר יוכן על פי הוראה מספר 503 - הכנת תיק שטח בהתאמות הנדרשות (להלן - "תיק שטח").
17. "תיק מפעל" שהוכן בהתאם לתקנה 4 לתקנות רישוי עסקים (מפעלים מסוכנים), התשנ"ג-1993 (להלן - "תיק מפעל").
    * 1. בעל עסק ששטחו הכולל הוא עד 2,000 מ"ר ונידרש להכין על-פי דין "תיק מפעל", יגיש לנותן האישור עותק של "תיק המפעל".
      2. בעל העסק ישמור על תיק השטח או תיק המפעל לפי העניין, מעודכן בכל עת.
      3. בעל העסק יגיש לנותן האישור תיק שטח או תיק מפעל לפי העניין, מעודכן לפחות אחת לשנה קלנדרית.
      4. בעל העסק יעדכן את תיק השטח או תיק המפעל לפי העניין, בשינויים בעסק שיש בהם כדי להוסיף או לגרוע מוקדי סיכון, או שינוי בפרטי בעלי התפקידים או דרכי ההתקשרות לצורך דיווח או תקשורת בעת אירוע, וזאת בתוך 14 יום ממועד השינוי.
    1. **צוות כיבוי והצלה מפעלי**
       1. בעסק ששטחו עולה על 10,000 מ"ר, נותן האישור יהיה רשאי להורות לבעל העסק, לקיים בעסקו צוות כיבוי והצלה בעל הכשרה לפעול באירוע כבאות והצלה עד להגעת כוחות רשות הכבאות וההצלה למקום האירוע, ולסייע לרשות בפעולותיה עם הגיעה למקום האירוע.
       2. נותן האישור יורה על הרכב הצוות, ציודו, הכשרתו, אימוניו, דרכי פעולתו, וכל הוראה אחרת הדרושה למילוי תפקידו.
    2. **אחסנה חיצונית**
       1. נותן האישור יהיה רשאי לקבוע לבעל העסק הוראות בעניינים הנוגעים לאחסנה חיצונית, לרבות: גובה האחסנה, היקף האחסנה, שטח האחסנה, רוחב האחסנה, סוג החומרים המאוחסנים, דרכי גישה לשטח האחסנה, סימון ושילוט, אמצעי בטיחות אש והצלה שיש להתקין במקום וכיוצא באלה, והכל בהתאם למסקנות סקר סיכונים שנדרש ואושר על ידו.
    3. **מיתקן פוטו-וולטאי**
       1. נותן האישור יהיה רשאי לקבוע לבעל העסק הוראות בעניינים הנוגעים למערכת לייצור חשמל הממירה ישירות אנרגיה סולרית לאנרגיה חשמלית (מיתקן פוטו-וולטאי) המותקנת בשטח העסק, לרבות מיקום ואופן ההתקנה, סימון ושילוט, אמצעי בטיחות אש והצלה שיש להתקין במיתקן ובסביבתו והמצאת מסמכים ואישורים על עמידת המיתקן בדרישות כל דין.
    4. **אישורים**
       1. בכל מקום בו צוין במסמך תנאים זה כי יש להעביר מסמכים, אישורים, דיווחים וכיו"ב לנותן האישור, יועבר המידע הנדרש לראש מדור בטיחות אש בתחנה האזורית שבשטח אחריותה ממוקם העסק, לפי רשימת הכתובת והטלפונים המופיעה באתר האינטרנט של הרשות הארצית לכבאות והצלה, או לגורם אחר שפרטיו ימסרו לבעל העסק.
       2. על פי דרישת נותן האישור, ימציא בעל העסק מסמכים ואישורים על תקינות ציוד הכיבוי, ובכלל זה:
18. אישור גורם מוסמך, כי חומרי הציפוי והגימור שבהם נעשה שימוש במבנה המשמש את העסק נבדקו ועומדים בתקן ישראלי ת"י 921 השימוש בחומרי בניה לפי תגובותיהם בשריפה.
19. אישור כי כל ציוד הכיבוי במים (עמדות כיבוי, גלגלונים, ברזי כיבוי, זרנוקים, מזנקים) נבדק ונמצא תקין.
20. אישור כי מטפי הכיבוי הקיימים בעסק נבדקו בהתאם לתקן ישראלי ת"י 129, חלק 1 מטפים מיטלטלים - תחזוקה, ונמצאו תקינים. האישור יינתן על ידי אדם שהוסמך לכך על-ידי הרשות לכבאות והצלה.
21. אישור כי מערכת החשמל המותקנת במקום, נבדקה ונמצאה תקינה בהתאמה לחוק החשמל התשי"ד-1954 (להלן - חוק החשמל) ותקנותיו, כולל תאורות החירום המותקנות במקום. על האישור לכלול התייחסות למיקום ותקינות מפסק חשמל ראשי לשעת חירום וטבלה המפרטת את מיקום לוחות החשמל, מספרם ואת גודל האמפר של כל לוח. האישור יינתן על-ידי בעל רישיון לעבודות חשמל לפי חוק החשמל, אשר רשאי ליתן אישור כאמור, בהתאם לסוג רישיונו.
22. אישור על בדיקת התאמתה ותקינותה של מערכת הגז לדרישות תקן ישראלי ת"י 158, לרבות התייחסות לגלאי הגפ"מ. האישור יינתן על ידי בעל רישיון לעבודת גפ"מ לפי תקנות הגז (בטיחות ברישוי) (רישוי עסקים עבודות בגפ"מ) תשס"ו-2006, אשר רשאי ליתן אישור כאמור, בהתאם לסוג רישיונו.
23. אישור גורם מוסמך המעיד על תקינות המערכת האוטומטית לגילוי אש. האישור יוגש על טופס לפי נספח ג' לתקן ישראלי ת"י 1220, חלק 11 ויכלול גם התייחסות לתקינות מערכת הגילוי, הכיבוי והניתוק האוטומטי בארונות החשמל, ככל שמערכות אלה מותקנות בעסק.
24. אישור חשמלאי לחיבור גלאים עצמאים למתח זינה וסוללות  על התאמה לתקן ישראלי ת"י 1220 חלק 5.
25. אישור גורם מוסמך המעיד שמערכת הכיבוי המתוקנת בארון החשמל נבדקה ונמצאה תקינה בהתאמה מלאה לתקן ישראלי ת"י 5210 מערכות לכיבוי-אש בארוסול או תקן ישראלי ת"י 1597 מערכות כיבוי אש אוטומטיות בגז כיבוי, בהתאם לסוג המערכת המותקנת.
26. אישור גורם מוסמך כי המערכת האוטומטית לכיבוי אש (ספרינקלרים) נבדקה ונמצאה תקינה בהתאמה מלאה לתקן ישראלי ת"י 1928. על האישור לכלול את מפרט הבדיקה.
27. אישור כי גנרטור החירום נבדק ונמצא תקין. האישור יינתן על ידי בעל רישיון לעבודות חשמל לפי חוק החשמל, אשר רשאי ליתן אישור כאמור, בהתאם לסוג רישיונו.
28. אישור גורם מוסמך, כי מערכות בטיחות האש וההצלה תואמות את דרישות הוראה מספר 536 משטר הפעלות מערכות בטיחות אש - אינטגרציה. כאשר קיימת מערכת שחרור עשן מאולצת יצורף לאישור גם טבלת משטר בדיקה ופירוט סוג המערכת.
29. אישור גורם מוסמך או מהנדס, כי מערכת שחרור העשן נבדקה ונמצאה תקינה. באישור יפורט סוג המערכת שנבדקה.
30. אישור גורם מוסמך, כי מערכת מיזוג האוויר המותקנת בעסק נבדקה ונמצאה תקינה בהתאם לדרישות תקן ישראלי ת"י 1001 בטיחות אש בבניינים.
31. אישור כי מערכת מסירת הודעות (כריזת חירום) נבדקה ונמצאה תקינה ועל כך שהמערכת כוללת ספק כוח עצמאי, נק' שליטה ורמקולים הנשמעים בכל שטחי העסק. האישור יינתן על ידי בעל רשיון לעבודות חשמל לפי חוק החשמל, אשר רשאי ליתן אישור כאמור, בהתאם לסוג רישיונו.
    1. **שונות**
       1. אין.
    2. **נספחים**
       1. את פרסומי הרשות הארצית לכבאות והצלה ניתן למצוא ולהוריד באתר הרשות הארצית לכבאות והצלה.